**Referat af generalforsamling i HK Lammefjorden tirsdag den 29. april 2025 kl. 19.00 i Svinninge Sportscenter**

Dagsorden ifølge vedtægter

1. Valg af stemmetæller, dirigent og referent

Stemmetæller: Iben Glemming + Jacob Bøgh Damgård

Dirigent: Tommy Mortensen. Indkaldelse og dagsorden godkendt.

Referent: Anne Lund

1. Formandens beretning for det seneste års virke

**Formandsberetning for HK Lammefjorden – Generalforsamling 2025**

Kære medlemmer, trænere, spillere, frivillige og samarbejdspartnere,

Det har været et år præget af både sportslig udvikling, stærkt fællesskab og nye initiativer, som har styrket vores klub – både på og uden for banen.

**Sportsligt**

På banen har vi haft et begivenhedsrigt år. Vi har haft pæn medlemsfremgang og har haft fuld plade fra TrilleTrolle til senior på Herresiden og kun haft huller på U15 og U17 i damerækken. Desværre måtte vi trække U17D midt i sæsonen, da flere spillere valgt at skifte klub.

Vores ungdomsafdeling vokser støt, og det glæder os at se så mange nye ansigter i hallerne. Der er kommet nye trænere til – det takker jeg mange gange for, det er godt med nyt engagement og nye idéer. En særlig tak skal lyde til jer – trænere og hjælpere – for den tid og kræfter I lægger i arbejdet med børn, unge og seniorer.

Resultatmæssigt har vi oplevet lidt at det hele, men jeg vil da gerne fremhæve at flere af vores ungdomshold har opnået flotte slutstillinger i deres puljer.

**Fællesskab og frivillighed**

En håndboldklub er intet uden sine frivillige kræfter og de fortjener allesammen et kæmpe skulderklap.

Vi har i det forgange når igen stillet op til forskellige arrangementer for at hente midler til klubbens arbejde og sponsorudvalget har igen banket på døre for at indhente sponsorater til gavn for især klubbens sociale tiltag. Vi har solgt julekalendere i massevis og igen været på Vig Festival, hvor vi sidste år have dobbelt op og bemandede 2 boder.

De indsamlede midler gør det muligt at give tilskud til turneringer og ikke mindst giver det os mulighed for at afholde sociale arrangementer – både for de enkelte hold – men også større samlede arrangementer, hvor der er stor opbakning. Senest ungdomsafslutningen i sidste uge, hvor der var rigtigt mange spillere, søskende og forældre mødt op.

Det har igen i år været muligt at sende en række hold til Påskecup i Hillerød, hvor vores ungdomsspillere har kunne styrke deres sociale relationer og samtidigt fået spillet en masse sjov håndbold. En stor tak til alle trænere, der valgte at bruge deres Påske med vores unge mennesker i Hillerød.

**Økonomi og fremtid**

Økonomien i klubben er sund, og vi har i år formået at fastholde en fornuftig balance mellem indtægter og udgifter. Igen skal der lyde en tak til de frivillige og sponsorudvalget for det store bidrag. Også en tak til Jette for det store arbejde med at holde styr på klubbens finanser.

**Bestyrelsens arbejde**

I bestyrelsen har vi bruge en del ressourcer på bedre organisering og orden. Vi har forsøgt at indsamle dokumenter, vejledninger, uskrevne regler og lignende og fået gjort så meget som muligt officielt og tilgængeligt. Som noget nyt er alle dagsordener og referater lagt tilgængelige på klubbens hjemmeside. Vi bliver – som et led i ny lovgivning fra forskellig side – nødt til at påtage os mere administrativt arbejde, da krav til dokumentation for gøren og laden er støt stigende. Flere husker måske hvordan vores adgang til klubbens midler var suspenderet i måneder sidste år grundet løbende øgede krav til dokumentation, ID og lignende. Vi har også taget holdsport i brug – også som en hjælp til logistiske opgaver. Bestyrelsen vil i den forbindelse gerne takke Iben og Kenn for jeres store arbejde med den proces.

Det har været et ønske fra bestyrelsen at fastholde og øge vores træneres kompetencer og vi har derfor udbudt en del trænerkursuser, både afholdt lokalt mens andre har deltager i decentrale træneruddannelser.

Ligeledes har vi været meget begejstrede for det store arbejde der er lagt i træning på tværs og specialtræning for fx fløjspillere eller målmænd.

Bestyrelsens store udfordringer er fortsat at skaffe trænere nok til alle vores ungdomshold samt at få tildelt tilstrækkelige haltider til vores ønsker om træning. Vi er fortsat i dialog med kommunen og de enkelte haludvalg, men det er en svær udfordring der ikke lige lader sig løse.

I det kommende år vil bestyrelsen have fokus på at styrke træneruddannelse, fastholde vores spillere og trænere samt skabe gode rammer for træning. HK Lammefjorden er – og vil fortsat være – en breddeklub, hvor alle spillere med passion for vores sport er velkomne.

Arbejdet med specialtræning og træning på tværs vil fortsætte og klubben vil også fortsætte det rekrutteringsarbejde vi allerede har godt gang i, hvor vi i samarbejde med skoler og med håndboldkaravanen arbejder med at rekruttere nye spillere til klubben.

Vi ser desværre ind i en sæson, hvor vi ikke har U17 og U19 hold på hverken herre- eller damesiden. Vi ligger i en svær konkurrence med efterskoler og Stenhus’ tiltag med at lade collegeelver træne og spille kampe for Stenhus. Bestyrelsen er opmærksomme på problemstilling og vil fortsat forsøge at fastholde relationer til spillere på efterskoler og Stenhus.

**Afslutning**

Afslutningsvis vil jeg sige tak – til alle spillere for jeres indsats og engagement, til forældre og pårørende for jeres opbakning, til trænere og frivillige for jeres uvurderlige arbejde, og til bestyrelsen for jeres samarbejde og dedikation.

Lad os fortsætte med at gøre HK Lammefjorden til et sted, hvor man både kan spille håndbold, have det sjovt og være en del af et stærkt fællesskab.

Tak for ordet.

Med venlig hilsen,  
**Anne Lund**  
Formand, HK Lammefjorden  
29.04.2025

Det kommenteres at det er vigtigt at lave tiltag for at fastholde elever på efterskoler som et forsøg på at fastholde vores medlemmer efter efterskole og opfordrer til at have særligt fokus på denne indsats.

1. Forlægge årsregnskab for det foregående kalenderår

Kasserer er syg og regnskabet gennemgås af formanden.

Det spørges til hvorfor der er budgetteret lavere end sidste års indtægt til Vig Festival. Dette begrundes i at honoraret er afhængigt af festivalens indtægter og derfor er sat konservativt.

Der spørges til hvorfor sponsorudgifter er sat markant lavere. Dette skyldes at der skal indhentes nye kontrakter i år og det kan være svært at vide om vi kan indhente det sædvanlige. Nogle sponsorkontrakter er først afregnet i 2025 og 2 sponsorudgifter er afskrevet

Der spørges til udgifter til sociale arrangementer som kun er budgetteret 2000 kr. over årets udgifter. Dette skyldes at vi ikke forventer at medlemsfremgangen fortsætter som i forrige sæson.

Der spørges til om vi kan øge udgifterne til seniorarrangementer for at signalere at der er liv i seniorafdelingen.

Kontingent senior lavt – trænere og spillere. Seniorer er over 25 år – yngre spillere tæller i ungdomsrækken.

Der opfordres til at vi udfordrer klubben egenkapital på 700.000 kr. og minder om at det er klubbens penge. Find ud af om pengene skal arbejde for klubben i stedet for at stå passivt. Bestyrelsen pointerer at vi ikke har været tilbageholdende med at bruge midler i det forgangne år.

Det bemærkes at der i regnskabet 2024 ikke fremgår al trænergodtgørelse, noget er først afregnet i 2025.

Der fremsættes ønsker om midler med fokus på damesiden og U15P.

Regnskabet godkendt

1. Fremlæggelse af budget for indeværende kalenderår

Se ovenfor

1. Behandling af indkomne forslag. Forslag skal fremsendes til formand.hklammefjorden@gmail.com senest 21. april

Ingen indkomne forslag

1. Planer for det fremadrettede arbejde med HK Lammefjorden

* Fokus på seniorafdelingen i samarbejde med nye træner og seniorudvalg
* Fokus på fastholdelse af spillere – både dem i klubben og dem på efterskole/college
* Både den årgangsansvarlige og tovholder i rekrutteringsudvalget har valgt at påtage sig andre opgaver – der skal arbejdes på hvordan arbejdet kan fortsætte
* Fastholde og øge trænerkompetencer
* Arbejde på at finde en træner til et U17P hold. HRØ åbner for et nyt tiltag, hvor 3 årgange kan stille til kampe.
* Der opfordres til at arbejde fremadrettet og bruge færrest mulige ressourcer på at kigge bagud.
* Der spørges til, hvorfor U17D måtte nedlægges. Dette skyldes at 3 spillere valgte at skifte til Holbæk. Det pointeres at klubbens ”egne” spillere var meget ustabile både til træning og kampe.
* Det bemærkes at den årgangsansvarlige ikke har været så meget for pigesiden som han har været for pigesiden. Bestyrelsen pointerer at den årgangsansvarlige havde ansvar for begge sider af klubben. Det opfordres at sikre at den nye årgangsansvarlige har øje for hele klubben.
* Trænere for U15-holdene pointerer at der skal ydes hjælp til trænere for at fastholde holdet spillere.
* Det pointeres at den årgangsansvarlige har lagt et stort stykke arbejde for klubben til gavn for alle klubbens spillere – både spillermæssigt og socialt.
* Det opfordres til at spillerne pålægges at deltage i klubbens frivillige arrangementer. Bestyrelsen har med åbne øjne valgt ikke at pålægge nogen opgaver. Det pointeres at det forudsætter transport fra forældre.
* Der spørges til hvad der blev af vores Old Girls hold. Så vidt vides er flere af dem stoppet med at spille mens andre spiller i andre klubber.
* Der opfordres til at øge tilskuddet til sociale arrangementer.

1. Valg af bestyrelsesmedlemmer.

Der er i år 3 bestyrelsesposter for en 2-årig periode samt 1 bestyrelsespost på valg for en 1-årig periode, da et bestyrelsesmedlem trak sig kort efter valget i 2024.

Martin Skov, Karin Larsen og Kasper Jacobsen er på valg. Der er en 1-årig plads ledig da en valgt trådte ud af bestyrelsen kort efter valget sidste år.

Martin Skov ønsker ikke at genopstille. Karin Larsen modtager genvalg til den 1-årige plads. Kasper Jacobsen modtager genvalg.

Det pointeres at bestyrelsens arbejde i høj grad består af uddelegering, arbejdsgrupper og udvalg. Der er opbakning denne tilgang, men opfordrer til at grupperne synliggøres yderligere.

I henhold til klubbens vedtægter kan bestyrelsen bestå af 5 personer, men det pointeres at der til næste år er 4 medlemmer på valg. Ligeledes pointeres det er det bliver svært – for ikke at sige umuligt - at nå i mål med de mange målsætninger som fremlagt tidligere på generalforsamlingen.

Der er to ubesatte bestyrelsesposter.

Generalforsamlingen har mulighed for at give bestyrelsen mandat til at antage bestyrelsesmedlemmer i løbet af året. Dette vedtages.

Fremmødte i dag opfordres til at dele budskabet til deres relationer i klubben.

1. Valg af 2 suppleanter for en 1-årig periode

Ingen valgt

1. Valg af 2 bilagskontrollanter for en 2-årig periode

Hanne Thomassen modtager ikke genvalg. Jørgen er genvalgt. Jacob Bøgh Damgård modtager valg og vælges.

1. Valg af 1 billagskontrollantsuppleant for en 1-årig periode.

Hanne Thomassen valgt

1. Evt.

Der ytres og gentages vigtigheden af at skabe U17 og U19 hold. Det ønskes at inddrage HRØ og også andre lokaler klubber i samme situation i at finde en løsning på udfordringen med Stenhus College.

Der er en udfordring med årgangsfordelingen og finder det svært at skabe U19 hold. Opfordringen er at der sættes fuldt fokus på at få efterskoleeleverne hjem til klubben. Der opfordres til at bruge midler på noget konsulentbistand og bruge det de gode erfaringer der findes derude.

Der opfordres til at vi udbreder rekruttering til et større lokalområde, fx ud mod Havnsø og op i Odsherred.

Der opfordres til at bruge de sociale medier mere til at promovere klubbens seniorhold.

Der spørges til hvor meget dialog der er med klubbens spillere – deres ønsker til klubben og hvordan fastholder vi spillerne? Der fortælles om seniorudvalgets arbejde som bl.a. består af noget af det her.

Det pointeres endnu engang at der er ressourcer udenfor klubben der kan trækkes på når det handler om fastholde og rekruttering.

Der kommer opfordring til at bruge klubbens Facebookside mere, lægge op fra fx stævner og lignende. Det kan bringes det op på et kommende trænermøde. Det er et bevidst valg at vi ikke er på en masse sociale medier, da vi ikke har ressourcer til at vedligeholde dem. Der er også retningslinjer og GDPR, der skal overholdes.

Jørgen Balslev giver status på Vig Festival og opfordrer til at folk melder sig til sponsorudvalget. Giv gerne til kende, hvis man kender en potentiel sponsor.

Der opdateres trænere på hjemmesiden snarest. Er der ikke et billede, send gerne et billede til Kenn Jensen.

Der opfordres til at luge ud i trænergruppen på Facebook. Forslagsgiver gøres til administrator og påtager sig opgaven. Der efterlyses trænerkontrakter. Bestyrelsen er stadig i gang med at lægge trænerkabale og havde ønske om at uddele trænerkontrakter samlet, når arbejdet er afsluttet. Det pointeres at der er udfordringer med forsikringer, hvis der trænes uden en gyldig kontrakt.

Det påtales at flere frembragte problemstillinger er utidige og burde have været taget op på et tidligere tidspunkt. Tag fat i bestyrelsen tidligere og undlad at putte med tingene. Bestyrelsen supplerer med at takke for fremmødet, men mangler at flere påtager sig opgaver af større eller mindre karakterer – en holdning der snarere er hvad kan jeg gøre?

Der opfordres til at samle al kommunikation på Holdsport og droppe andre kommunikationskanaler. Der spørges til, hvordan det sikres at information og beskeder holdes relevante.

Der spørges til hvad planen er for at cafeteriabestyreren i Svinninge stopper. Unionen arbejder på sagen.

Der sendes en stor ros til Maria Johansen for det store arbejde med ungdomsafslutningen.

Formanden opfordrer til at bruge muligheden for at sende forslag til generalforsamlingen. Flere at emnerne under evt. havde karakter af dette og der kan ikke træffes beslutninger under eventuelt.

Konstituering af bestyrelsen:

Bestyrelsen består af Karin Larsen, Kasper Jacobsen, Maria Johansen, Kenneth Johansen og Anne Lund

Formand: Anne Lund

Næstformand: Kasper Jacobsen

Anne Lund tager ansvar for opdateringer til Unioo og Sparekassen når kassererposten er overdraget til Lene Villumsen

Næste bestyrelsesmøde bliver mandag den 12. maj i Svinninge.